Žilvinė Petrauskaitė

Žilvinė Petrauskaitė–Taranda (g. 1966 m. liepos 6 d. Kaune) – knygų autorė, žurnalistė, redaktorė.

 Biografija 

1989 m. baigė žurnalistikos studijas Vilniaus universitete. 1996 m. stažavosi Berlyno tarptautiniame žurnalistikos institute. 

1989–1990 m. dirbo Kauno politechnikos instituto savaitraščio „Studijų aidai“ redakcijoje. Nuo 1990 m. buvo dienraščio „Kauno diena“ korespondentė, daugiausia rašė Lietuvos ir Kauno kultūrinio gyvenimo temomis. 2007–2011 m. ir 2013–2015 m. dirbo „Kauno dienos“ vyriausiąja redaktore.   

Palikusi „Kauno dieną“ 2011 m., dvejus metus buvo Vilniuje leidžiamo žurnalo „IQ“ vyr. redaktoriaus pavaduotoja.  

2015–2017 m. dirbo vyriausiąja redaktore leidinyje „Savaitraštis Kaunui“.   

2018–2020 m. dirbo portalo Alfa.lt turinio plėtros vadove.https://gpb.lt/pranesk-savaitrastis-kaunui/

Nuo 2020 m. bendradarbiauja su leidykla „Alma littera“. Parengė Irenos Saulutės Valaitytės-Špakauskienės, Rūtos Šepetys žinomo romano „Tarp pilkų debesų“ herojės, prisiminimų knygą „Manėme, kad plaukiame į Ameriką“https://www.delfi.lt/video/laidos/knygu-klubas/knygu-klubas-skaudus-irenos-saulutes-valaitytes-spakauskienes-seimos-prisiminimai-nugule-knygoje-maneme-kad-plaukiame-i-amerika.d?id=86754485, Audronės Galvonaitės mokslo populiarinimo knygą „Paskui orus jų šunkeliais“, Algirdo Amšiejaus knygą apie bitininkystę „Bičių metai“,https://www.lrt.lt/mediateka/irasas/2000165499/toks-gyvenimas-su-zita-kelmickaite-algirdas-amsiejus-bites-irgi-verkia populiaraus kelionių tinklaraštininko Algirdo Morkūno kelionių knygą „Kelionės ant sofos“, knygą „Gulago bėgliai“ pagal TV laidų ciklą „Bėgliai“.  

 Įvertinimas 

1998 m. pelnė Lietuvos žurnalistų sąjungos aukščiausią apdovanojimą – Vinco Kudirkos premiją.http://www.lzs.lt/lt/konkursai/vinco_kudirkos_premija.html

 Šaltiniai 
5. https://www.zmones.lt/naujiena/knyga-keliones-ant-sofos-isleides-algirdas-morkunas-idomiausia-yra-ten-kur-niekas-nekeliauja.cb7977c7-8c20-11ec-bd3f-aa00003c90d0

6.https://www.15min.lt/kultura/naujiena/literatura/istverti-gulagu-ir-tremties-skausma-padejo-meile-tevynei-lietuva-atsivezeme-sirdyje-286-1646558

Kategorija:Lietuvos redaktoriai